2. गोवा की राज्यपाल श्रीमती मृदुला सिन्हा जी की प्रभावशाली साहित्यिक पृष्ठभूमि है। सार्वजनिक जीवन में उनका लंबा अनुभव है। उन्हे ‘स्वच्छ भारत अभियान’ के एम्बेसडर के रूप में भी मनोनीत किया गया है। गोवा के यशस्वी मुख्यमंत्री, यहाँ के son-of-the-soil, श्री मनोहर पर्रिकर जी ने, देश के रक्षामंत्री और राज्य के मुख्यमंत्री के रूप में अपनी कुशलता, व्यक्तित्व की सरलता और प्रामाणिकता के बल पर, भारत में ही नहीं, बल्कि पूरे विश्व फलक पर, गोवा का गौरव बढ़ाया है। यह सुखद संयोग है कि पर्रिकर जी, राज्यसभा में, उत्तर प्रदेश से निर्वाचित होकर आए थे, जहां मेरा जन्म-स्थान है। मेरी शुभकामना है कि वे पूर्णतया स्वस्थ रहते हुए, गोवा को अपना सक्षम और कुशल नेतृत्व प्रदान करते रहें।